《玲珑玉 雷声。用刘芙初韵》
清代·张慎仪

飞絮漫天，掩纸阁、坐到宵深。狞飙𦾶紧，萧萧竹也难任。

半晌擦檐搔瓦，与丁东铁马，并作清音。寒侵。怪玉楼，冻和不禁。

多少空江征棹，料征人衣碎，煮酒孤斟。万玉腾糅，正四垂、阴霰沉沉。

听取洒篷声脆，定触拨、前端离绪，感慨遥吟。吟未已，还理弦、弹付蜀琴。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。